2. ΝΟΜΟΘΕΤ. ΔΙΑΤΑΓΜΑ υπ’ αριθ. 3718 της 18/26 Ιουλ. 1957 (ΦΕΚ Α΄ 132) Περί τροποποιήσεως και συμπληρώσεως του Ν.Δ. 2936/1954 «περί τροποποιήσεως και συμπληρώσεως της περί στεγάσεως αναπήρων και θυμάτων πολέμου ισχυούσης Νομοθεσίας». ΄Αρθρ.1-5.(Τροποποιούνται τα άρθρ. 1, 2, 4, 5 και 11 του Ν.Δ. 2936/1954). ΄Αρθρ.6.-Αι εκδιδόμεναι άδειαι δια την ανέγερσιν οικοδομής υπό αναπήρων και θυμάτων πολέμου, επί οικοπέδου παραχωρηθέντος υπό του Δημοσίου, επί προελθόντος εξ απαλλοτριώσεως, ή επί ιδιοκτήτου τοιούτου, απαλλάσονται από παντός ανεξαιρέτως φόρου ή και τέλους ή κρατήσεως ή εισφοράς εν γένει υπέρ του Δημοσίου, Δήμων, Κοινοτήτων ή οιουδήποτε τρίτου. Των ως άνω απαλλαγών δικαιούνται οι ανάπηροι και τα θύματα πολέμου, άπαξ. 